શહેરના રાણીપમાં રહેતી ડાન્સ ટીચરને વિદશે મોકલવાની લાલચ આપી લગ્ન કરી લેતાં દગો થયો હોવાનો એહસાસ થયો છે. એટલું જ નહીં જેની સાથે લગ્ન કર્યા છે તે પુરુષને આખા શરીરે ધાધર થઈ હોવાની વાત ડાન્સ ટીચરના સાસરિયાઓએ છુપાવી હતી. તેના પતિને ગુપ્ત ભાગે ઓપરેશન કરવાની વાત પણ ડાન્સ ટીચરના પરિવારને કરવામાં આવી નહોતી. તેવો આક્ષેપ કરતી ફરિયાદ ગુરુવારે રાણીપ પોલીસસ્ટેશનમાં પરિણીતાએ કરી છે. લગ્ન કરવા માટે લોભામણી લાલચ આપીને લગ્ન તો કરી લીધા હતા. પરંતુ ત્યારબાદ બે જ દિવસમાં સાસરિયાવાળાએ રંગ બદલતાં 3 જ મહિનામાં ઘરસંસારથી ત્રાસેલી ડાન્સ ટીચરે પોલીસ ફરિયાદ નોંધાવી છે.